Cum te faci remarcat în pandemie? Porţi o mască anti COVID-19 în valoare de 1.5 milioane de dolari.
O companie israeliană lucrează la cea mai scumpă mască din lume, 1.5 milioane de dolari. Masca e decorată cu 3.600 de diamante din aur alb şi negru. Accesoriul are filtre de înaltă protecţie N99. Cererea a fost făcută de un businessman chinez care locuieşte în America.
Cum să te remarci în vreme de COVID-19? Măştile colorate şi cu diferite modele sunt în căutare la noi, dar uite, un businessman chinez care locuieşte în America merge la cu totul alt nivel, a vrut cea mai scumpă mască din lume… Zis şi făcut! 1.5 milioane de dolari.Accesoriul e decorat cu nu mai puţin de 3.600 de diamante albe şi negre, aur de 18 karate. Compania israeliană care îndeplineşte dorinţa omului de afaceri are termen pentru a o finaliza până la finalul anului."Personal, nu aş purta o astfel de mască. Nu poţi cumpăra orice cu banii, dar dacă îţi pot cumpăra o mască foarte scumpă COVID-19, iar omul vrea să o poarte şi să primească atenţie, ar trebui să fie fericit cu asta", spune Isaac Levy, designer şi deţinător al companiei.